Brüno – Roekeloos
Gepubliseer deurRoekeloos	 12/07/2009 19/11/2019 Los kommentaar op Brüno
Sacha Baron Cohen is terug met 'n nuwe karakter, Brüno, maar die resep is presies dieselfde as vir sy Borat.
Vermom as as een van sy alter ego's teiken Sacha Baron Cohen weer bekende persoonlikhede, ekstremiste en die publiek met sy poetse. Dit is nie altyd oppervlakkige vermaak nie en, soos met sy Kazakse nuusman Borat Sagdiyev, begeef hy hom soms in gevaarlike situasies, die keer as 'n gay Oostenrykse TV-aanbieder genaamd Brüno.
Ongelukkig het Cohen, wat ook die skrywer is, letterlik Borat: Cultural Learnings of America for Make Benefit Glorious Nation of Kazakhstan herhaal. Die een toneel op die ander uit Borat speel weer af, net met ander karakters.
'n Tweede aanklag teen Brüno is dat dit te veel fokus op skokkende elemente, dit lyk soos 'n poging om die gebrek aan oorspronklikheid te verdoesel. Dit is ook so oordadig dat dit ongeloofwaardig raak. Die tonele voel bietjie lank en uitgerek sodra dinge soos oëverblindery begin lyk.
Aanhangers van Sacha Baron Cohen sal steeds Brüno geniet. Dit is baie snaaks by tye. Die karakter kom veral tot sy reg wanneer Cohen minder uitspattig is en die fokus plaas op sy slagoffers, mense wat soms net so skokkend is soos Cohen se karakters.
12 Julie 20090.3
Gepubliseer deurRoekeloos 12/07/2009 19/11/2019 Gepubliseer inFlieks & TVSleutelwoorde: Sacha Baron Cohen